b'\n_START_ARTICLE_\nJ\xc3\xbcmme (flod)\n_START_PARAGRAPH_\nJ\xc3\xbcmme er en biflod til Leda. Den har sine kilder i Aper Tief i Oldenburger Geest og i Soeste. J\xc3\xbcmme har fra Aper Tief til udmundingen i Leda ved Wiltshausen en l\xc3\xa6ngde p\xc3\xa5 18 km og p\xc3\xa5virkes af tidevandet. Kommunesamarbejdet J\xc3\xbcmme har navn efter floden._NEWLINE_Sammen med Leda danner J\xc3\xbcmme det s\xc3\xa5kaldte \xe2\x80\x9eZweistromland\xe2\x80\x9c, Leda-J\xc3\xbcmme-Gebiet, der regnes for et af de landskabsm\xc3\xa6ssigt smukkeste omr\xc3\xa5der i \xc3\x98stfrisland. Her er ogs\xc3\xa5 talrige sm\xc3\xa5s\xc3\xb8er, som den 11 hektar store J\xc3\xbcmmesee.\n_START_SECTION_\nSkibsfart\n_START_PARAGRAPH_\nJ\xc3\xbcmme kan n\xc3\xa5s via Elisabethfehnkanal og Leda. Den kan besejles med fart\xc3\xb8jer op til en l\xc3\xa6ngde p\xc3\xa5 20 m, en bredde p\xc3\xa5 4,5 m og med en dybgang p\xc3\xa5 op til 1,2 m. Der er to klapbroer, der kan \xc3\xa5bnes hvis man melder det i forvejen._NEWLINE_Ved Wiltshausen i Leer findes Nordeuropas \xc3\xa6ldste h\xc3\xa5ndtrukne f\xc3\xa6rge, P\xc3\xbcnte, som g\xc3\xa5r over J\xc3\xbcmme til Amdorf .'